मद्यव्यसनिता
मद्यव्यसनिता को मद्य निर्भरता के रूप में भी जाना जाता है, जो निर्योग्यकारी व्यसनकारी विकार है। शराब अर्थात अल्कोहल पीनेवाले की सेहत, संबंधों और सामाजिक हैसियत पर इसके नकारात्मक प्रभाव के बावजूद जबरदस्त और अनियंत्रित शराब सेवन द्वारा इसकी चारित्रिक विशेषता बतायी गयी है। अन्य मादक पदार्थों की लत की तरह, चिकित्साशास्त्र में मद्यव्यसनिता को चिकित्सा योग्य बीमारी के रूप परिभाषित किया गया है। "मद्यव्यसनिता" शब्द का प्रयोग व्यापक रूप से 1849 में मैग्नस हस द्वारा किया गया है, लेकिन औषधिशास्त्र में 1960 के दशक में डीएसएम III (DSM III) में इस शब्द की जगह "शराब का अपप्रयोग" और शराब पर निर्भरता" जैसी शब्दावली का प्रयोग किया गया है। इसी प्रकार 1979 में विश्व स्वास्थ्य संगठन की एक विशेषज्ञ समिति ने इसकी नैदानिक स्थिति को देखते हुए मद्यव्यसनिता शब्द के उपयोग को पसंद नहीं किया और इसे "शराब निर्भरता सिंड्रोम" की श्रेणी में रखे जाने को वरीयता दी. 19वीं और 20वीं शताब्दी की शुरूआत में, "मद्यव्यसनिता" या पियक्कड़पन शब्द के चलन से पहले शराब पर निर्भरता, मद्योन्माद कहलाती थी। बहरहाल, मद्यव्यसनिता को जैविक प्रक्रिया का समर्थन अनिश्चित है, हालांकि इसके जोखिम कारक सामाजिक वातावरण, तनाव, मानसिक स्वास्थ्य, आनुवंशिक प्रवृत्ति, उम्र, जातीय समूह और सेक्स हैं। दीर्घकालिक शराब का अपप्रयोग या दुरुपयोग दिमाग के शारीरिक क्रिया में परिवर्तन करता है, जैसे कि इससे सहनशीलता और शारीरिक रूप से निर्भरता प्रभावित होती है। ऐसे मस्तिष्कीय रासायनिक परिवर्तन शराब सेवन को त्यागने की मद्यजन्य बाध्यकारी असमर्थता को बनाये रखते है और यह शराब पीना बंद करने पर अलकोहल त्याग सिंड्रोम में परिवर्तित हो जाता है। शराब मस्तिष्क सहित शरीर के लगभग हर अंग को नुकसान पहुंचाती है, क्योंकि संचयी विषैला प्रभाव लंबे समय से शराब के अपप्रयोग को प्रभावित करता है, चिकित्सा से लेकर मानसिक विकारों से पीड़ित होना शराब के जोखिम हैं। मद्यव्यसनिता शराबी और उसके परिजनों की समाजिक प्रतिष्ठा के लिए गहरा धक्का है। मद्यव्यसनिता सहनशीलता, निर्लिप्तता और अत्यधिक मात्रा में शराब सेवन की चक्रीय मौजूदगी है; उसके या उसकी सेहत को होनेवाले नुकसान के प्रति जागरूक होने के बावजूद पीनेवाला बाध्यकारी ‍मद्यपान को नियंत्रित करने में असमर्थ होता है, यह इस बात का संकेत है कि वह शख्स पियक्कड़ हो सकता है। प्रश्नावली आधारित स्क्रीनिंग मद्यव्यसनिता समेत हानिकारक रूप से पीने के पैर्टन का पता लगाने का तरीका है। किसी शख्स को शराब पीने से दूर रखने के लिए विषहरण (अलकोहल डिटॉक्सिफिकेशन) किया जाता है, आमतौर पर निर्लिप्तता लक्षणों को व्यवस्थित करने के लिए प्रतिकूल-सहनशील औषधि उदाहरण के लिए बेंज़ोडायज़ेपिंस से किया जाता है। समूह या स्वयं सहायता समूह उपचार जैसे चिकित्सकीय देखभाल के बाद आमतौर पर शराब से परहेज बनाये रखने की आवश्यकता है। अक्सर, शराबी अन्य मादक पदार्थों के भी आदी होते हैं, ज्यादातर बेंजोडायजेपिंस के, जिसमें अतिरिक्त चिकित्सकीय उपचार की आवश्यकता होती है। शराबी होने में पुरुषों की अपेक्षा शराबी महिलाएं शराब के शारीरिक, दिमागी और मानसिक हानिकारक प्रभाव और सामाजिक कलंक के प्रति अधिक संवेदनशील होती हैं। विश्व स्वास्थ्य संगठन का अनुमान है कि दुनिया भर में 140 मिलियन शराबी हैं।